
1.- KONTRATUAREN XEDEA ETA BETETZEKO PREMIA.
Kontratuaren xedea da aholkularitza zerbitzua kontratatzea Gobernantza Publiko eta Autogobernu Sailean euskararen erabileraren normalizazio prozesua VI. Plangintzaldiaren amaierara arte 
Horrela, helburua da garatu beharreko estrategiak zehazten jarraitzea, eta, horren arabera, beharrezko aldaketak bideratzea.
Helburu zehatzak, berriz, honako hauek:

• Euskararen erabileraren normalizazioa talde-erronka gisa biziaraztea.

• Euskararen erabileraren normalizaziorako eta planen inplementaziorako eta ebaluaziorako, kalitate- eta eraginkortasun-parametroetan oinarrituriko sistemak ezartzea.
 
• Zuzendaritza bakoitzaren diagnosia egingo da. Horretarako, Hizkuntza Politikako Sailburuordetzak VI. Plangintzaldiaren tarteko ebaluazioa egiteko erabilitako galdetegia betetzeko eskatuko zaie langile guztiei. Horrela datuak gainerako zuzendaritzekin eta sailekoekin alderatu ahalko dira. Diagnostikorako kalkulatu beharreko adierazleak sailean eta tarteko ebaluazioan erabilitakoak izango dira.

• Sailaren egitura honako hau da: 

	Zerbitzu Zuzendaritza

	Kabinetearen Zuzendaritza

	Autogobernu Zuzendaritza

	Erakunde Harremanetarako Sailburuordetza

	Jaurlaritzaren Idazkaritzako eta Legebiltzarrekiko Harremanetarako Zuzendaritza

	Toki Administrazioekiko Harremanetarako eta Administrazio Erregistroetako Zuzendaritza

	Herritarrak Hartzeko eta Zerbitzu Digitaletako Zuzendaritza (DACIMA)

	ZUZENEAN – Lakua (012)

	ZUZENEAN - Gasteiz

	ZUZENEAN - Bilbo

	ZUZENEAN - Donostia

	Gobernu Irekiaren Zuzendaritza

	Araubide Juridikoaren Sailburuordetza

	Dokumentazioa

	Letraduak

	Ordezk. Defentsa eta Jakinarazpen Bulegoa – Gasteiz

	Ordezk. Defentsa eta Jakinarazpen Bulegoa - Donostia

	Ordezkaritza eta Jakinarazpen Bulegoa - Bilbo

	Lege Garapen eta Arau Kontrolerako Zuzendaritza

	Auzibide Zuzendaritza.

	Funtzio Publikoko Sailburuordetza

	Zerbitzuko Ikuskaritza Orokorra

	Funtzio Publikoko Zuzendaritza

	Lan Harremanen Zuzendaritza

	Administrazioko eta Zerbitzu Orokorretako Sailburuordetza

	Informazioaren eta Komunikazioen Teknologien Zuzendaritza.

	Baliabide Orokorren Zuzendaritza



Guztira, 484 langile, 2021eko urriaren 22an.

• Diagnosia aztertuta, zuzendaritza bakoitzean hartu beharreko neurriak edo ekintzak proposatuko dira (kudeaketa-planak). Ekintza edo neurri bakoitzerako, gutxienez, ondokoak zehaztuko dira: arduraduna, aurrekontua (horrela badagokio), zerbitzu- hizkuntza edo lan-hizkuntzari dagokion eta ekintzaren lehentasuna.

[bookmark: _GoBack]• Kudeaketa plana idatzi eta zuzendaritza bakoitzean aurkeztu. Kudeaketa planean bertan, planaren betetze-mailaren jarraipena nola egingo den jasoko da.

• Arduradunak erabilera-planen kudeaketa eta segimenduan inplikatzea eta euren lidergoa hizkuntzaren eremura ere zabaltzea. 

• HNTa trebatzea, aholkatzea, eta prozesu horretan rol aktiboa eta eraldatzailea jokatzeko gaitzea. 

• Euskararen aldeko portaerak aktibatzea eta langileen euskararekiko atxikimendua areagotzea.

• ZUZENEAN ZERBITZUAN 2021ean egindako BIKAIN ebaluazio txostena kontutan hartuz, tarteko maila lortu zenekoa, indarguneetan oinarrituz, zer hobetuak gauzatzeko plangintza zehatza eratzea.

• 2022. urtean BIKAIN ebaluaziora aurkeztea eta goi-mailako BIKAIN ziurtagiria lortzea.

2.- LAN TALDEA.
Horrez gain, enpresa kontratistak aurkeztu beharko du kontratua dirauen bitartean sailean lanean ibiliko den lantaldea; hau da, parte hartuko duten teknikari bakoitzaren izen-abizenak eta esperientzia, baita enpresa eta sailaren arteko harremanetarako izango den solaskidea ere.

3.- GENERO IKUSPEGIA.
Kontratua gauzatzean, enpresa kontratistak emakumeen eta gizonen arteko berdintasuna bermatuko du tratuan, enplegua lortzean, lanbide-sailkapenean, sustapenean, iraunkortasunean, prestakuntzan, azkentzean, ordainsarietan, lanaren kalitatean eta egonkortasunean, eta exekuzioari atxikitako pertsonen bizitza pertsonala, familiakoa eta lanekoa bateragarri egiteko neurrien iraupenean eta antolamenduan.

